शहर में आज से मुख्य बाजार होगा अतिक्रमण मुक्त
राजगढ़ | शहर में मुख्य बाजार को अतिक्रमण मुक्त करने के लिए नगर पालिका सोमवार से अतिक्रमण विरोधी मुहिम शुरू करेगी। इसके लिए नपा ने एक दिन पहले ही तैयारी कर ली है। शहर के मुख्य बाजार को अतिक्रमण मुक्त करने के लिए दो दिन पहले चूने की लाइन डाली गई थी, ताकि अतिक्रमणकारी खुद अपना अतिक्रमण हटा सकें। इसके बाद नपा टीम सोमवार दोपहर दो बजे से अतिक्रमण विरोधी मुहिम शुरू करेगी। सीएमओ बीएल यादव ने बताया कि ब्यावरा नाके से शुरू होने वाली यह मुहिम कोतवाली रोड से मुख्य बाजार के दोनों तरफ का अतिक्रमण हटाएगी। इसके लिए अलग-अलग टीमें गठित की हैं।
शहर के दूसरे हिस्से में भी की जाएगी लाइनिंग
शहर में सोमवार को अतिक्रमण हटाने के लिए नपा की एक टीम काम करेगी। वहीं दूसरी टीम शहर के बचे हिस्से में अतिक्रमण हटाने लाइनिंग डालने का काम करेगी। इसके लिए तिल्ली चौराहे से बड़ चौक, गांधी चौक से घुमघाटी और पुराना बस स्टैंड में अतिक्रमण चिंह्नित किया जाएगा, ताकि इस क्षेत्र में बुधवार को साप्ताहिक हाट बाजार के बाद गुरुवार को अतिक्रमण हटाया जा सके।
hin_Deva hin_Deva hin_Deva hin_Deva